হ্যাম রেডিও। শখের রেডিও সম্প্রচার। শখ বললেই তো আর হয় না, শব্দ তরঙ্গকে ব্যবহার করতে লাগে কেন্দ্রের ছাড়পত্র। পরীক্ষা দিয়ে সেই ছাড়পত্র আদায় করতে হয়। রীতিমতো হ্যাম রেডিওর পাঠ নিয়ে পরীক্ষায় বসলেন বেশ কয়েকজন। রবিবার সোদপুরে হল পরীক্ষা। পাঠ নিয়েছেন দুই পর্বাতারোহী। তাঁরাও পরীক্ষা দিলেন। বিপদে পড়লে যে হ্যাম রেডিও একমাত্র বন্ধু হয়ে উঠতে পারে। যে কোনও পরিস্থিতিতে, যে কোনও তাপমাত্রায় শব্দ তরঙ্গ বয়ে নিয়ে যেতে পারে শখের রেডিও। এবার রেজাল্টের অপেক্ষা। পরীক্ষায় পাস করলেই মিলবে কেন্দ্রের ছাড়পত্র। তারপরই হ্যাম রেডিও ব্যবহার করতে পারবেন এঁরা সকলেই।